**Կլիմայական գոտիների թանգարան** (գերմ.՝ Klimahaus Bremerhaven 8 ° Ost), գերմանական Բրեմերհաֆեն քաղաքում գործող գիտական կենտրոն։ Գտնվում է Հին նավահանգստում, համարվում է ափամերձ Հաֆենվելտեն թաղամասի բաղկացուցիչ մասը, տեսքով նման է նավակի։ Թանգարանի ցուցասրահները այցելուներին հնարավորություն են տալիս հյուսիս-հարավ ուղղությամբ վիրտուալ ճանապարհորդություն կատարելու Երկրի շուրջ։ «Գիտելիքների և փորձի աշխարհ» բաժանմունքը, որ զբաղեցնում է 18 800 քառակուսի մետր տարածք, նվիրված է տարբեր գոտիների կլիմային ու նրա փոփոխություններին։ Գիտական կենտրոնը գործարկողը *Կլիմահաուս* կառավարող ընկերությունն է։ 2004 թվականից կենտրոնի ռեժիսորը Առնե Դունկերն է։ Մինչև 2014 թվականը յուրաքանչյուր տարի թանգարան այցելել է մոտավորապես 600 000, իսկ 2020 թվականին՝ շուրջ 500 000 մարդ։

«Կլիմահաուս Բրեմերհաֆեն»-ի հանդիսավոր բացումը կատարել է իռլանդացի երաժիշտ և իրավապաշտպան Բոբ Գելդոֆը 2009 թվականի հունիսի 25-ին։ Մինչ այդ գործարկված «Հյուսիսային ծով» գիտական կենտրոնի հետ մեկտեղ՝ այն դարձել է երկրորդ գիտկենտրոնը Բրեմերհաֆենում և երրորդը՝ Գերմանիայի դաշնային Բրեմեն երկրամասում («Universum Bremen»-ի հետ միասին)։

Կառույցի սեփականատերը Բրեմերհաֆեն քաղաքն է, որը նրա կառավարումը վստահել է Bremerhaven Development Company Alter/Neuer Hafen (BEAN) դուստր ընկերությանը։

Ցուցադրությունը
---------------

Թանգարանում ցուցադրությունների ընդհանուր մակերեսը շուրջ 11 500 քառակուսի մետր է։ Այն բաժանված է ցուցադրական երեք գոտիների, որոնք պայմանականորեն անվանված են «Ճանապարհորդություններ», «Հեռանկարներ», «Հնարավորություններ»։ Առաջին՝ զբոսաշրջային գոտին ամենաընդարձակն է և զբաղեցնում է 4 800 քառակուսի մետր մակերես։ Ճանապարհորդությունն սկսվում է Բրեմերհաֆենից, արևելյան երկայնության 8 ° միջօրեականով անցնում ութ երկրներում գտնվող ինը կայաններով, որոնք ընկած են հինգ աշխարհամասերում և ներկայացնում են կլիմայական տարբեր գոտիներ։ Արկտիկական կայանում ջերմաստիճանը մոտավորապես −6 աստիճան է ըստ Ցելսիուսի, նիգերյան կայանում՝ շուրջ 35 աստիճան։ Շվեյցարական կայանում կարելի է մոդելների վրա դիտել, թե ինչպես է կլիմայի փոփոխությունը փոխում մարդկանց կյանքը։ Մի քանի ցուցասրահ այն կողմ՝ «Կամերուն» կայանն է, որտեղ տարաշխարհիկ բույրերն ու հնչյուններն ուժեղացնում են արևադարձային անտառում գտնվելու պատրանքը․․․

Պատկերասրահ
-----------

* 
* 
* 
* 
*

Ծանոթագրություններ
------------------

1. 1 2  archINFORM (գերմ.) — 1994.
2. ↑
3. ↑  «Arne Dunker - Klimahaus® Bremerhaven 8° Ost» (գերմաներեն). 2020 թ․ հուլիսի 6. Արխիվացված օրիգինալից 2021 թ․ օգոստոսի 12-ին. Վերցված է 2021 թ․ օգոստոսի 12-ին.
4. ↑  *Drei Millionen Besucher im Klimahaus.* Արխիվացված 2014-05-29 Wayback Machine omnibusrevue.de vom 24. Mai 2014, abgerufen am 29. Mai 2014
5. ↑  «Buten un Binnen». Արխիվացված օրիգինալից 2019 թ․ հոկտեմբերի 28-ին. Վերցված է 2021 թ․ օգոստոսի 12-ին.
6. ↑  Webarchiv|url= Արխիվացված 2013-12-11 Wayback Machine |wayback=20131211014213 |text=Nordsee Science Center e. V. |archiv-bot=2019-04-23 10:54:22 InternetArchiveBot
7. ↑  Nordwest-Zeitung. «Streit um Klimahaus: Stadt Bremerhaven zahlt 900.000 Euro an Stahlbaufirma». *www.nwzonline.de* (գերմաներեն). Արխիվացված օրիգինալից 2022 թ․ մարտի 9-ին. Վերցված է 2022 թ․ մարտի 9-ին.
8. ↑  Webarchiv|url= Արխիվացված 2014-02-22 Wayback Machine |wayback=20140222023243 |text=Presseinfo *Eine Klimareise um die Welt...* |archiv-bot=2019-04-23 10:54:22 InternetArchiveBot (PDF; 257 kB)

Արտաքին հղումներ
----------------

* Klimahaus Bremerhaven 8° Ost
* Concepto arquitectónico y temático Արխիվացված 2010-04-29 Wayback Machine (գերմաներեն).
* Klimahaus Bremerhaven 8° Ost: A Journey Through the Weather (անգլերեն).

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կլիմայական գոտիների թանգարան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 16175371-1 · VIAF: 183303300 · WorldCat VIAF: 183303300 |

 |